RENTAS: Jurnal Bahasa, Sastera dan Budaya
RENTAS: Jurnal Bahasa, Sastera dan Budaya transcends all three fields of language, literature, and culture, with a focus on language management within the Austronesian and Malayonesian contexts. RENTAS emphasises contemporary issues related to standardization and corpus planning, globalisation, internationalisation, and digital humanities in relation to language, literature, and culture. _____________________________________________________________________________________________________________ RENTAS: Jurnal Bahasa, Sastera dan Budaya merupakan satu inisiatif Unit Bahasa, Sastera dan Budaya Melayu, Jabatan Pengajian Bahasa, SLCP untuk menyemarakkan kegiatan penulisan ilmiah berimpak tinggi. Kehadiran RENTAS diharap dapat membuka ruang kepada para cendekiawan dan para pelajar (khususnya pelajar pascasiswazah) untuk bersama-sama menyebarluaskan hasil penyelidikan berkaitan pengurusan isu-isu bahasa, sastera, dan budaya dalam lingkungan dunia Austronesia dan Malayonesia, selari dengan bidang tujahan UUM, iaitu universiti pengurusan terkemuka.
Supporting the hajj from a Buddhist kingdom: A Malay letter from Syaikh Salih Daud in Mecca to Bowon Wichaichan, deputy king of Siam, 1875
Previous scholarship on Southeast Asian Hajj epistolography has treated letters exchanged between Mecca-based Jawi scholars and correspondents in the Malay Archipelago as evidence of an exclusively inter-Muslim network of religious transmission, social relations and economic exchange, occasionally sustained by the trade of Southeast Asian and Arabian goods. A newly identified Malay-language letter in the National Archives of Thailand challenges this model. Found among the papers of Bowon Wichaichan, Siam’s last Deputy King (r. 1868–1885), the 1875 letter from a Malay official in Mecca, Syaikh Salih Daud, acknowledges receipt of valuable trade goods sent via Malay pilgrims, announces the return of Arabian gifts, and requests the donation of white cloth for tents to shelter Muslim pilgrims at Arafat. The correspondence shows that the Siamese Deputy King, a senior member of a Southeast Asian Buddhist dynasty, actively participated in the commercial transactions that accompanied the Hajj, relying on the assistance of Muslim pilgrims and local brokers. It further suggests a legitimate expectation, on the part of the Muslim participants, that this cooperation might translate into royal patronage extended to pilgrims from the Siamese kingdom or its Malay vassal states. This article presents a critical edition, annotated translation, and images of the letter, making this unusual witness to nineteenth-century Siamese Buddhist–Malay Muslim relations available for the first time.
Copyright (c) 2026 RENTAS: Jurnal Bahasa, Sastera dan Budaya
Sudirman Arshad sebagai ikon perpaduan menerusi seni persembahan di Malaysia
Sudirman Arshad merupakan Penghibur No. 1 Asia yang telah melakar pelbagai kejayaan signifikan di dalam dan luar negara. Bukan sahaja mempunyai bakat sebagai seorang penyanyi, malahan beliau juga merupakan seorang komposer, penulis lirik, pelukis, penari, pelakon, usahawan dan penghibur. Transisi muzik Malaysia pada era 1980-an jelas mendapat pengaruh dan sentuhan Sudirman sehingga kini. Namun begitu, bakat insan seni seperti beliau adalah sukar lagi ditemui sementelahan negara memerlukan seorang figura yang mampu menyatupadukan masyarakat majmuk Malaysia melalui seni persembahan dan mendunia di pentas antarabangsa. Artikel ini menganalisis seni persembahan sebagai wacana perpaduan dengan meneliti pemikiran dan sumbangan Sudirman Arshad dalam konteks sosiobudaya masyarakat majmuk Malaysia. Artikel ini menggunakan metode kualitatif melalui kaedah perpustakaan dan metode dokumentasi daripada pelbagai sumber primer dan sekunder. Hasil kajian mendapati bahawa pemikiran dan sumbangan Sudirman dalam arena seni persembahan memberi impak signifikan kepada muzik dan masyarakat majmuk di Malaysia. Melalui karya-karyanya yang merentas zaman, beliau juga berjaya menyatupadukan rakyat Malaysia melalui lagu dan konsertnya yang dihadiri pelbagai golongan kaum, umur dan jantina. Beberapa cadangan dilontarkan supaya bakat seperti Sudirman dapat diteruskan oleh generasi kini dan akan datang bagi meletakkan pengaruh muzik Malaysia di peta dunia.
Kepercayaan tahyul di Borneo Utara semasa pra-kolonial: Satu kajian literatur
Makalah ini meneliti kepercayaan yang sering dilabel sebagai tahyul dalam kalangan masyarakat di Borneo Utara sebelum kedatangan kuasa Barat pada tahun 1881. Melalui sorotan literatur yang merangkumi sumber etnografi klasik, laporan pentadbiran kolonial, serta kajian kontemporari, artikel ini berusaha memahami makna, fungsi, dan konteks kepercayaan tersebut dalam kehidupan masyarakat pra-kolonial. Penelitian mendapati bahawa kepercayaan yang dikategorikan sebagai tahyul sebenarnya mempunyai peranan yang kompleks dan tidak dapat dipersempit hanya sebagai amalan yang tidak rasional. Sebaliknya, ia membentuk kerangka kosmologi yang mengatur hubungan manusia dengan alam sekitar, menentukan etika ekonomi, mempengaruhi sistem penjagaan kesihatan tradisional, serta menyokong struktur sosial masyarakat tempatan. Selain itu, artikel ini turut menganalisis dan mengkritik penggunaan istilah tahyul yang diperkenalkan melalui wacana kolonial dan misi agama, yang sering menggambarkan amalan kosmologi tempatan secara stereotaip dan merendahkannya sebagai khurafat. Naratif kolonial tersebut telah mengabaikan nilai epistemologi dan kearifan tempatan yang terkandung dalam sistem kepercayaan masyarakat Borneo Utara. Oleh itu, kajian ini mengemukakan tafsiran semula terhadap kepercayaan dan amalan kosmologi pra-kolonial sebagai sebahagian daripada warisan budaya dan sistem pengetahuan pribumi yang bernilai. Sorotan ini sekaligus membuka ruang perbincangan lebih luas tentang bagaimana wacana kolonial membentuk persepsi moden terhadap warisan kepercayaan, serta pentingnya mengangkat semula tradisi kosmologi tempatan dalam kerangka akademik dan warisan dunia.
The letter killeth: Writing and scriptism
Linguistics has always stood against the belief, widespread across many cultures, that the true, primary, correct form of a language is located in its written version. Roy Harris called this belief ‘scriptism’, and made it one of the component fallacies of his ‘integrationist’ critique of mainstream linguistics, which he regarded as ‘segregationist’ in its aim of separating a language system from actual verbal communicative acts. Yet Harris’s treatment of spoken and written language is not entirely consistent with his own critique. In particular, it takes for granted that writing changes not only the way people think about language, but their cognitive capacity generally. The present article explores other arguments that have been made for and against such a view, and proposes that integrationists should be sceptical of Harris’s position concerning scriptism, and should think about ways of undertaking empirical research into the question of whether literacy entails or is required for a particular way of conceiving language, or whether on the contrary literacy already requires such a conception.
Nuansa leksikal ‘lembap’ dalam subdialek Kedah
Dialek terbentuk hasil persempadanan geografi serta pengalaman sosial masyarakat penutur yang akhirnya melahirkan pelbagai variasi bahasa tempatan seperti dialek Kedah. Dalam konteks dialek Kedah, penelitian terdahulu lebih memfokuskan aspek fonologi, sintaksis, geolinguistik dan variasi leksikal, manakala pengkonsepsian makna kata adjektif masih kurang diterokai, khususnya daripada perspektif sosiokognitif. Walaupun ada pengkajian yang menggunakan pendekatan sosiokognitif tetapi tumpuannya kepada leksikal kata kerja. Oleh itu, kajian ini bertujuan menghuraikan pengkonsepsian kata “lembap” dalam subdialek berdasarkan hubungan antara bahasa, masyarakat dan pemikiran. Reka bentuk bentuk kualitatif digunakan berdasarkan kaedah temu bual berstruktur, temu bual tidak berstruktur dan daftar kata terhadap 80 orang informan terpilih. Data kajian dianalisis berdasarkan perspektif sosiokognitif seperti pengalaman sosial, pemerhatian budaya dan pemikiran masyarakat penutur. Dapatan menunjukkan bahawa kata “lembap” divariasikan melalui penggunaan leksikal seperti ghalit, lengai, mekngot dan mandom yang membawa nuansa makna seperti “terleka”, “lalai”, “malas”, “tidak fokus”, “tidak bermaya” dan “suram”. Variasi makna tersebut menunjukkan bahawa konsep “lembap” dalam masyarakat Melayu Kedah lahir daripada pengalaman hidup dan pemerhatian mereka terhadap tingkah laku manusia dalam kehidupan seharian. Selain itu, dapatan turut menunjukkan bahawa makna “lembap” berkembang daripada makna teras kepada domain tingkah laku, emosi dan psikologi, penilaian sosial serta metafora kehidupan harian. Oleh itu, kajian ini bukan sahaja menyumbang kepada pengembangan penelitian dialek Melayu melalui pendekatan sosiokognitif, malah turut memperkukuh dokumentasi khazanah linguistik Melayu tempatan yang mencerminkan hubungan erat antara bahasa, budaya dan pemikiran masyarakat penutur.
Bacaan rekreasi bercetak dan digital dalam kalangan murid sekolah rendah dwibahasa di Singapura
Kajian ini meneliti bacaan rekreasi dalam bentuk bercetak dan digital dalam kalangan murid dwibahasa sekolah rendah di Singapura dengan memberi perhatian khusus kepada murid dwibahasa Melayu. Tabiat membaca dalam bahasa Inggeris dibandingkan dengan tabiat membaca dalam bahasa ibunda, iaitu Melayu, Cina dan Tamil. Selain itu, perbezaan antara bacaan bercetak dan bacaan digital turut dianalisis, khususnya semasa tempoh penutupan sekolah akibat Circuit Breaker 2020. Data dikumpulkan melalui soal selidik yang dijalankan di sekolah, melibatkan 5,133 orang murid daripada lapan buah sekolah rendah, serta perbincangan kumpulan fokus bersama 72 orang murid. Berteraskan perspektif penglibatan membaca atau engaged reading, dapatan kajian menunjukkan bahawa murid membaca dengan lebih kerap dalam bahasa Inggeris berbanding bahasa ibunda, dengan bacaan dalam bahasa Melayu berada pada tahap yang jauh lebih rendah berbanding bacaan dalam bahasa Cina. Bacaan bercetak kekal sebagai medium utama bagi semua kumpulan murid, manakala bacaan digital hanya diamalkan oleh sebilangan kecil murid. Dalam konteks ini, murid Melayu khususnya menghadapi kesukaran mencari dan mengakses bahan digital yang sesuai dalam bahasa Melayu. Secara keseluruhan, dapatan ini menimbulkan persoalan tentang kelestarian bacaan rekreasi bahasa ibunda, terutamanya bahasa Melayu, dalam landskap pendidikan dwibahasa di Singapura yang semakin didominasi oleh bahasa Inggeris dan penggunaan teknologi digital. Oleh itu, strategi bersepadu diperlukan untuk meningkatkan akses dan penglibatan dalam bacaan rekreasi bahasa ibunda, termasuk melalui sokongan institusi, bahan digital, serta pendekatan pedagogi yang menyeluruh.
Penilaian semantik model ChatGPT dalam bahasa Melayu terhadap ketepatan makna dan kesesuaian konteks komunikasi
Sejak kebelakangan ini, penggunaan model seperti ChatGPT telah meningkat secara mendadak dalam pelbagai bidang akademik, pendidikan dan profesional, menjadikannya alat utama dalam pencarian maklumat dan penyelesaian tugasan. Kajian ini bertujuan untuk mengenal pasti tahap ketepatan makna berdasarkan respons semantik dalam ChatGPT dan menilai persepsi pengguna mengenai kesesuaian konteks komunikasi sebenar dalam ChatGPT. Kajian ini menggunakan reka bentuk kajian deskriptif, melibatkan dua kaedah utama, iaitu kualitatif dan kuantitatif. Kajian ini juga menggunakan Teori Relevans oleh Sperber & Wilson (1986) dan Technology Acceptance Model (TAM) oleh Davis (1989). Bagi objektif pertama, analisis dilakukan terhadap 20 perkataan yang dikategorikan kepada perkataan abstrak, dialek, konkrit dan kata kerja. Dapatan menunjukkan bahawa ChatGPT lebih tepat dalam mentafsir perkataan abstrak dan dialek. ChatGPT mentafsir makna kata kerja berdasarkan konteks penggunaan semasa yang lebih dominan dalam wacana akademik dan komunikasi moden. Dapatan juga menunjukkan bahawa pengguna secara umumnya menilai ChatGPT sebagai mudah digunakan dan sesuai untuk tujuan pembelajaran, selaras dengan konstruk Perceived Ease of Use (PEOU) dalam Technology Acceptance Model (TAM). Hampir keseluruhan pengguna ChatGPT bersetuju bahawa ChatGPT membantu untuk mendapatkan maklumat dengan lebih cepat dengan nilai sisihan piawai 0.57, manakala skor sisihan piawai tertinggi dengan nilai 0.93 menunjukkan pengguna kurang bersetuju bahawa jawapan ChatGPT biasanya relevan dan tidak menyimpang daripada topik. Secara keseluruhan, kajian ini dapat menyumbang kepada pemahaman tentang potensi dan batasan ChatGPT dalam penggunaan bahasa Melayu serta memberi implikasi terhadap bidang linguistik, pendidikan dan teknologi bahasa.
Awalan beR- dalam dialek Bahasa Melayu Kedayan: Satu analisis nahu dan pragmatik
Bahasa Melayu yang merupakan jenis bahasa aglutinatif membentuk kebanyakan katanya melalui proses pengimbuhan selain penggandaan dan pemajmukan. Pengimbuhan bukan sahaja menerbitkan kata baharu malahan turut mengubah golongan kata dan memberikan makna baharu bagi kata terbitan tersebut. Walau bagaimanapun, pengimbuhan dalam dialek bahasa Melayu adakalanya membentuk kata baharu dengan makna yang berbeza walaupun bentuk katanya sama dengan kata dalam bahasa Melayu Standard. Sehubungan dengan itu, kajian ini diketengahkan bagi meneliti penggunaan awalan beR- dalam dialek bahasa Melayu Kedayan yang terdapat dalam teks ‘Hikayat Awang Kamaruddin’ (HAK) selenggaraan Rahim Dulani (1992). Kajian ini bertujuan untuk mengenal pasti kata yang berawalan beR- dan menganalisis makna imbuhan beR- apabila digabungkan dengan kata dasar dalam teks HAK. Analisis imbuhan ini melibatkan dua pendekatan, iaitu menganalisis makna imbuhan berdasarkan pemerian Nik Safiah Karim et al. (2015) dan pendekatan pragmatik iaitu teori Relevans bagi mencerakin makna sebenar yang didukung oleh kata berimbuhan beR- dalam konteks ayat. Gabungan pendekatan nahu dan pragmatik menunjukkan bahawa sebahagian bentuk beR- dalam HAK tidak sepenuhnya sepadan dengan pengertian awalan beR- yang produktif dalam BMS. Misalnya, bentuk kata bercacat, bercabul dan bertinggal didapati sukar dipadankan secara bermakna dengan kata berawalan beR- yang lazim dalam BMS, manakala berlupa dalam konteks HAK lebih munasabah ditafsirkan sebagai bentuk yang menyerupai pasif, iaitu hampir setara dengan dilupakan. Dapatan ini menunjukkan bahawa makna awalan beR- dalam teks HAK tidak dapat dihuraikan secara memadai berdasarkan pendekatan nahu semata-mata, sebaliknya perlu ditafsir dengan mengambil kira konteks ujaran, latar sosial budaya dan inferens pragmatik. Kajian sekali gus memperlihatkan wujudnya variasi dan kemungkinan eveolusi makna imbuhan beR- secara diakronik dalam dialek bahasa Melayu Kedayan.
Siti Rabi’atul Adawiyah Hj Mohd Saiful Bakhtiar
Variasi dan proses morfologi kata dasar berunsur intelek dalam komen Facebook
Perkembangan teknologi dan peningkatan penggunaan media sosial telah mewujudkan ruang komunikasi yang lebih terbuka, sekali gus menyumbang kepada kelaziman penggunaan kata kasar dalam komunikasi digital. Kajian ini meneliti variasi bentuk dan proses pembentukan kata kasar berunsur intelek bahasa Melayu seperti bodoh, bangang, bengap, bongok, bebal, bahlul, bingai dan gila dalam interaksi pengguna di Facebook. Data dikumpulkan secara kualitatif melalui kaedah pengikisan web terhadap komen-komen dalam tiga hantaran tular di Facebook antara Januari hingga Mac 2025. Sebanyak 4,007 komen telah dianalisis dengan bantuan perisian AntConc versi 4.3.1 untuk mengenal pasti bentuk dan variasi kata kasar berunsur intelek serta kekerapan kemunculannya. Dapatan menunjukkan bahawa bodoh merupakan bentuk paling dominan dengan pelbagai variasi seperti bodo, bodohnya dan kebodohan diikuti oleh kata lain seperti bangang yang hadir dalam variasi ejaan seperti banggang dan vanggang serta gila yang hadir dalam bentuk seperti gile, giler, gilaa dan gilak. Analisis mengenal pasti empat proses utama pembentukan kata kasar berunsur intelek, iaitu penyingkatan, penggandaan, pengimbuhan dan peminjaman. Secara keseluruhannya, kajian ini membuktikan bahawa pembentukan kata kasar di media sosial merupakan proses yang kompleks dan dinamik, sekali gus memberikan sumbangan bermakna kepada bidang linguistik dalam memahami perubahan bentuk dalam komunikasi digital. Penemuan ini diharap dapat mengkayakan khazanah ilmu bahasa Melayu, khususnya dalam bidang morfologi selain memahami penggunaan kata kasar dalam komunikasi digital masyarakat masa kini.
Dysphemism in Sundanese comment columns on social media news: A sociopragmatic study of the Ridwan Kamil–Lisa Mariana case
While rapid digitalisation facilitates online cross-cultural communication, it also accelerates the proliferation of online impoliteness, particularly through the weaponisation of regional languages in political discourse. This study aims to investigate the sociopragmatic use of Sundanese-language dysphemism in social media comment sections, specifically focusing on the viral controversy involving public figures Ridwan Kamil and Lisa Mariana on Instagram. In conducting this research, we opted for a qualitative descriptive approach with purposive sampling. A final sample of 24 comments was extracted from platform X and Instagram, specifically from Ridwan Kamil’s official accounts and related trending news pages between March 2025 and August 2025, using observation and recording techniques. The data were then analysed and categorised based on Allan and Burridge’s (1991) framework of dysphemism. The results indicate that netizen responses come out as abusive language that can be put into two main groups: (1) taboo language that goes along with taboo actions, and (2) derogatory swearing. The latter frequently appears through human-to-animal comparisons, nicknames targeting physical conditions, nicknames related to mental disorders, and expressions of contempt toward an individual’s character. Practically, these insights serve as a critical reflection on digital etiquette and regional language literacy, highlighting the pressing need for character development and healthier online interaction guidelines among the younger generation. This study offers a significant contextual contribution to sociopragmatics by explicitly mapping how a regional language (Sundanese) is utilised as a tool for digital aggression within contemporary Indonesian political discourse, a domain under-explored in previous literature.
Pendekatan abduktif menggunakan ATLAS.ti dalam kajian kualitatif
Analisis data kualitatif melibatkan proses pengekodan dan pembinaan tema melalui pendekatan deduktif atau induktif. Namun, perkembangan terkini dalam metodologi penyelidikan kualitatif menunjukkan peningkatan penggunaan pendekatan abduktif sebagai strategi analisis yang menggabungkan kelebihan kedua-dua pendekatan tersebut. Pendekatan abduktif membolehkan penjelasan yang lebih komprehensif terutamanya dengan sokongan perisian analisis kualitatif berbantukan komputer ATLAS.ti. Kajian ini bertujuan membentangkan panduan sistematik pelaksanaan pengekodan menggunakan pendekatan abduktif melalui ATLAS.ti dalam konteks kajian kualitatif. Kajian ini dilaksanakan dalam bidang kajian bahasa dengan menggunakan data Terjemahan surah Yasin sebagai sumber analisis. Pendekatan abduktif dilaksanakan melalui tiga peringkat utama, iaitu pengekodan deduktif berasaskan konsep dan kerangka teori sedia ada, pengekodan induktif berasaskan interpretasi data dan penjanaan kod kejadian bersama yang membentuk tema abduktif. Proses analisis dijalankan dengan merujuk kepada Prosedur Analisis ATLAS.ti Bersistematik untuk memastikan ketekalan pada setiap peringkat pengekodan. Nilai keefisien digunakan sebagai kaedah saringan dalam mengenal pasti kod berpotensi bagi pengekodan deduktif dan induktif. Kebolehpercayaan tema abduktif yang dihasilkan dinilai menggunakan pekali Krippendorff’s Alpha. Dapatan kajian menunjukkan bahawa tema abduktif yang dihasilkan mencapai nilai Krippendorff’s Alpha melebihi 0.80, iaitu tahap kebolehpercayaan yang diterima dalam kajian kualitatif. Kajian ini menyumbang kepada pemahaman baharu terhadap interpretasi unsur dalam teks terjemahan dan memperluaskan kaedah pengekodan dalam analisis data kualitatif melalui penerapan pendekatan abduktif yang sistematik, berasaskan perisian, serta berorientasikan penjanaan dapatan baharu.
Program SINBURA dalam pemerkasaan bahasa Melayu di Narathiwat: Analisis keberkesanan dari perspektif pengembangan bahasa
Program Sinergi Budaya Nusantara (SINBURA) merupakan satu inisiatif kerjasama akademik antara Universiti Sains Malaysia (USM) dan Princess of Naradhiwas University (PNU) Thailand yang bertujuan untuk memperkasakan bahasa Melayu di wilayah Narathiwat. Fokus kajian ini berdasarkan keberkesanan pelaksanaan program dalam pemerkasaan bahasa Melayu di PNU dengan memberi tumpuan khusus kepada pengalaman peserta, proses pelaksanaan dan impak program. Metodologi kajian menggunakan pendekatan kualitatif dengan teknik pengumpulan data melibatkan temu bual mendalam dengan 30 orang pelajar, pemerhatian peserta sepanjang lapan program utama dan analisis dokumen berkaitan. Program ini telah menganjurkan pelbagai aktiviti merangkumi pertukaran akademik, bengkel bahasa dan sastera, persidangan antarabangsa, program kebudayaan serta aktiviti sukan dan rekreasi. Dapatan kajian menunjukkan program ini telah berjaya meningkatkan motivasi dan keyakinan peserta dalam penggunaan bahasa Melayu, memperkukuh identiti bahasa dan budaya dalam kalangan pelajar justeru membina rangkaian kemahiran dan menyokong pengembangan bahasa. Keberkesanan program dipengaruhi oleh empat faktor utama iaitu sokongan institusi yang berterusan, penglibatan aktif dari sudut akademik, pendekatan pengajaran yang kontekstual, dan integrasi aktiviti akademik dan sosiobudaya. Kajian ini mencadangkan sebuah kerangka baharu untuk pemerkasaan bahasa melalui kerjasama antara universiti bagi melakukan perubahan positif dalam pemerkasaan bahasa Melayu.
Online communication as participatory culture: A case study of university students at Vietnam National University – Ho Chi Minh City
The rapid expansion of digital media has reshaped fundamentally contemporary communication practices, particularly among university students. Drawing on Henry Jenkins’ theory of convergence culture, this study conceptualises online communication as a form of participatory cultural practice among students at Vietnam National University – Ho Chi Minh City. Using a cross-sectional survey of 538 students across seven member universities, the study examines patterns of media convergence, content creation, online community participation, and collective knowledge-sharing. The findings indicate that students actively engage in multi-platform communication and content production, reflecting a convergence-driven media environment. Online communities function as key sites of participatory culture, facilitating collective meaning-making, peer-based support, and informal learning, while also generating normative pressures and ambivalent experiences. By framing online communication as participatory culture rather than passive media use, this study extends Jenkins’ theoretical framework to a non-Western higher education context and contributes to cultural studies on youth digital practices in Southeast Asia.
Naratif pengurusan teknologi dalam novel terpilih Shahnon Ahmad berdasarkan terapan teori semiotik
Novel adalah sebahagian daripada karya kesusasteraan yang memperlihatkan kehidupan manusia. Ianya juga adalah naratif yang mengandungi peristiwa yang terwujudnya masalah dan konflik dalam watak-watak. Novel juga telah dijadikan sebagai satu platform untuk sindiran dan kritikan sosial mengenai isu-isu kepimpinan, nilai kemasyarakatan dan perubahan zaman. Kajian yang dijalankan ini adalah merupakan kajian kualitatif dengan menggunakan kaedah analisis teks dan kepustakaan. Beberapa novel Shahnon Ahmad telah dipilih dengan tujuan membincangkan isu pengurusan teknologi dalam konteks cabaran perubahan sosial budaya di kalangan masyarakat Melayu. Teknologi bukan sahaja dihadirkan dalam bentuk peralatan dan sistem, malah menjadi lambang kemodenan. Perlambangan ini ditampilkan berdasarkan Teori Semiotik dengan menganalisis watak, perwatakan, plot dan juga dialog dalam novel-novel terpilih tersebut. Tiga karya terpilih iaitu Sampah, Tivi dan Kemelut yang melambangkan pelbagai dimensi negatif daripada pengurusan teknologi yang tidak seimbang dan tidak beretika. Naratif dalam ketiga-tiga karya ini menggambarkan bagaimana teknologi yang sepatutnya dimanfaatkan untuk kesejahteraan masyarakat akhirnya menjadi medium penindasan, pengasingan sosial dan kemerosotan nilai budaya apabila pengurusan teknologi ini tidak dilaksanakan dengan baik dan bijaksana. Aspek pengurusan teknologi dalam novel adalah dengan meneliti watak-watak sebagai anggota masyarakat dan harus disandarkan kepada prinsip perancangan, pengorganisasian, kepimpinan, penstafan dan kawalan. Maka cabaran dan objektif kajian adalah bertumpu kepada dua perkara utama iaitu, pertama, mengenal pasti naratif teknologi dalam novel dan kedua mengenai aplikasi pendekatan pengurusan teknologi tersebut dalam novel dengan terapan Teori Semiotik. Novel-novel Shahnon Ahmad yang dikaji ini membawa novelti atau keunikan apabila memperlihatkan kaedah atau cara pengarang Melayu kontemporari mengangkat isu teknologi bukan sekadar sebagai alat kemodenan, tetapi sebagai cerminan terhadap keperluan pengurusan nilai, moral dan akal budi dalam mendepani arus globalisasi.
A bibliometric mapping of discourse analysis research in Türkiye: Trends, collaboration and scholarly impact
This article, which presents a bibliometric analysis of discourse analysis research in Türkiye, systematically evaluates nearly 50 years of production in the field using the Scopus database. The findings of the research indicate that discourse studies in Türkiye are predominantly concentrated in the social sciences and humanities. The most prominent thematic concentrations are on political discourse, nationalism, populism, gender, and European Union debates. While Critical Discourse Analysis stands out as the dominant methodological approach, innovative techniques such as multimodal analysis or corpus-based methods appear to be insufficient. An examination of language preferences reveals that English is overwhelmingly preferred for global visibility, while Turkish remains an important local production language. Institutional performance analyses reveal that Bilkent, Koç, and Boğaziçi universities hold leading positions in terms of both publication volume and citation impact. An examination of collaborative networks among authors reveals that individuals such as Deniz Zeyrek and Bedrettin Yazan play a central role. However, it is also true that a significant portion of the 2,883 authors remain outside these collaborative networks. International collaborations and citation rates demonstrate that the integration of researchers in Türkiye with the global academy is becoming increasingly stronger, but this interaction can be further enhanced. The study also points to significant gaps in the existing literature. The limited number of discourse studies in the fields of Science, Technology, Engineering, and Mathematics, the inadequate research in contemporary contexts such as digital platforms and artificial intelligence, and the limited methodological diversity are among the most prominent shortcomings.
Tinjauan literatur bersistematik: Kajian retorik kesihatan di Malaysia
Makalah ini bertujuan meneliti perkembangan kajian retorik kesihatan di Malaysia melalui pendekatan tinjauan literatur bersistematik. Penelitian ini penting bagi mengenal pasti corak kajian sedia ada yang masih terhad dan belum dihimpunkan secara sistematik dalam konteks tempatan. Kajian ini berpandukan protokol Preferred Reporting Items for Systematic Reviews and Meta-Analyses (PRISMA) dengan memilih artikel yang diterbitkan antara tahun 2020 hingga 2024 daripada empat pangkalan data, iaitu Scopus, Google Scholar, MyCite dan ResearchGate. Hasil saringan mendapati sebanyak lima artikel memenuhi kriteria dan seterusnya disintesis secara kualitatif. Dapatan kajian menunjukkan bahawa kajian retorik kesihatan di Malaysia mengaplikasikan pelbagai kerangka teori, antaranya retorik klasik Aristotle (ethos, pathos, logos), Teori Retorik Moden, Retorik Persuasif, Retorik al-Quran serta Strategi Retorik. Dari segi sumber data, kebanyakan kajian memanfaatkan platform digital yang dihasilkan oleh pihak berautoriti seperti portal rasmi kerajaan dan media sosial. Sementara itu, aspek sumbangan kajian didapati tertumpu kepada usaha mempengaruhi persepsi, emosi dan tindakan masyarakat dalam menangani isu kesihatan, khususnya berkaitan dengan pandemik COVID-19. Secara keseluruhan, tinjauan ini memperlihatkan bahawa kajian retorik kesihatan di Malaysia masih berada pada tahap penerokaan awal dan memerlukan penelitian yang lebih meluas serta pelbagai dari segi isu, teori dan sumber data. Kajian ini diharap dapat menjadi asas rujukan kepada pengkaji akan datang dalam memperluas bidang retorik kesihatan, khususnya dalam konteks bahasa Melayu dan masyarakat tempatan.
Representasi etnoforestri dan kearifan tempatan dalam novel-novel Shahnon Ahmad
Kajian ini meneliti penerapan elemen etnoforestri dalam tiga buah novel terpilih karya Shahnon Ahmad, iaitu Rentong (1965), Ranjau Sepanjang Jalan (1966) dan Srengenge (1973), berasaskan kerangka etnoforestri yang dikemukakan oleh Deep Narayan Pandey. Objektif kajian ini adalah untuk mengenal pasti dan menghuraikan empat asas utama etnoforestri iaitu perlindungan, perladangan, produksi/perhutanan pertanian, serta tradisi lisan dan sistem kepercayaan sebagaimana yang direpresentasikan melalui watak, latar dan konflik dalam teks-teks tersebut. Kajian ini menggunakan pendekatan kualitatif deskriptif melalui analisis kandungan bagi meneliti teks secara konseptual dan hubungan, dengan menumpukan kepada gambaran hutan, tanah, sungai, biodiversiti, sistem nilai dan kearifan tempatan masyarakat Melayu. Dapatan kajian menunjukkan bahawa Shahnon Ahmad secara konsisten membina wacana etnoforestri melalui representasi pengetahuan dan kearifan tempatan dalam pengurusan tanah, pemanfaatan sumber hutan, pemeliharaan ekosistem, serta konflik manusia–alam yang berpunca daripada keperluan sara hidup dan perubahan pandangan dunia. Novel-novel ini sekali gus berfungsi sebagai dokumen sastera yang merakamkan hubungan simbiotik antara masyarakat Melayu Kedah dengan alam sekitar pada dekad 1960-an dan 1970-an.
Folklore as cultural memory: Local wisdom and cultural identity in Parang Village, Karimunjawa
Kampung Parang, situated on Parang Island, is a component of the Karimunjawa Islands, positioned more than 200 kilometres north of Java Island. Kampung Parang, despite its geographical isolation from the island, preserves a vibrant culture imbued with folklore, which is integral to the development of local identity and collective memory. This study delves into the forms and historical accounts of folklore preserved by the residents of Kampung Parang and analyses how oral narratives are understood, practiced, and passed down from generation to generation. This study employs a qualitative ethnographic approach, incorporating direct interviews with villagers and comprehensive field observation techniques to investigate sites with cultural significance. This study applies a phenomenological framework to identify important values in folklore, including religious devotion, community solidarity, and ecological awareness. These values are not only preserved via storytelling but also reflected in the community's social practices and spirituality. The study's findings highlight the importance of folklore as a repository of local knowledge and a mechanism for cultural resilience. This study underscores the importance of documenting folklore as a cultural preservation strategy to sustain the locality and identity of Kampung Parang. Preserving cultural manifestations safeguards the meanings and values embedded within local tradition and wisdom, preventing their erosion amidst modernizations.
Pemikiran keagamaan dalam puisi “Khutbah II” dan “Iktikaf 2”
Sajak berfungsi sebagai saluran dan wahana dalam menyampaikan mesej dan amanat kepada masyarakat sarwajagat. Walau bagaimanapun, amanat dan mesejnya wajar mengalami anjakan paradigma atas faktor keperluan milieu yang sudah mengalami evolusi atas desakan dan tekanan kehidupan pada abad ke-21 yang semakin mencabar. Kehidupan pada era ini menuntut manusia untuk bersaing mengejar urusan duniawi untuk kepentingan material demi keselesaan hidup sehingga lupa nilai-nilai mulia yang mengakibatkan mereka terjebak ke kancah yang dimurkai Allah. Oleh itu, sewajarnya penciptaan genre sastera memberikan penekanan terhadap aspek keagamaan agar manusia memberikan perhatian terhadap nilai murni ke arah pembentukan akhlak yang mulia. Oleh itu, kajian ini bertujuan mengenal pasti dan menganalisis pemikiran keagamaan dalam sajak “Khutbah II” karya Mustafa Jusoh (2001) dan “Iktikaf 2” karya Naapiee Mat (2001). Kaedah kualitatif diaplikasi sepenuhnya dalam kajian ini dengan memberi fokus terhadap analisis teks. Kerangka teori yang diaplikasi ialah teori Pengkaedahan Melayu yang digagaskan oleh Hashim Awang (1989) yang membincangkan dua aspek utama, iaitu alamiah dan keagamaan. Walau bagaimanapun, kajian ini dibataskan dengan menggunakan pengkaedahan keagamaan sahaja. Dapatan kajian memperlihatkan bahawa kedua-dua sajak sarat dengan pemikiran keagamaan yang signifikan menerusi penganalisisan terhadap rangkap dan baris-baris sajak tersebut. Pemikiran keagamaan ini diperlihatkan menerusi unsur-unsur dakwah yang memandu umat Islam ke jalan yang diredai Allah, pengajaran dan nilai moral positif sebagai panduan masyarakat sarwajagat dan nilai estetika yang digunakan oleh penyajak bagi menyampaikan pemikirannya. Kesimpulannya, kedua-dua sajak bukan sahaja berupaya memprojeksikan pemikiran keagamaan malahan menyirati mesej yang menjadi gagasan pengarang dalam penciptaannya untuk tujuan mentarbiyah umat manusia khususnya dalam era revolusi industri 4.0.
Copyright (c) 2025 RENTAS: Jurnal Bahasa, Sastera dan Budaya
Ketahanan ekonomi Masyarakat luar bandar dalam novel Ranjau Sepanjang Jalan: Analisis sastera dan sosioekonomi pascamerdeka
Kajian ini meneliti cabaran sosioekonomi masyarakat luar bandar melalui analisis novel Ranjau Sepanjang Jalan karya Shahnon Ahmad. Ketahanan ekonomi merujuk kepada kemampuan masyarakat menyesuaikan diri dan bertahan dalam menghadapi cabaran ekonomi adalah tema penting dalam sastera pascamerdeka yang menggambarkan perjuangan masyarakat luar bandar yang dihimpit situasi sosioekonomi yang mencabar. Kajian ini meneliti kekangan sosioekonomi yang menyebabkan kemiskinan dan ketidakseimbangan peluang di kawasan luar bandar yang masih wujud dalam masyarakat Malaysia kini melalui penggunaan Teori Kemiskinan Struktural oleh William (1987). Selain itu, Pendekatan Pengurusan oleh Mohammad Mokhtar Abu Hassan (2013) turut digunakan bagi merangka strategi penyelesaian terhadap isu dengan memberi tumpuan kepada pengurusan sumber dan pembangunan komuniti secara mampan. Berdasarkan analisis bandingan dengan data sosioekonomi terkini, kajian menyumbang kepada penemuan bahawa Ranjau Sepanjang Jalan kekal relevan dalam konteks kemiskinan luar bandar Malaysia hari ini sepertimana komuniti marginal memanfaatkan sumber terhad dalam menyesuaikan diri dengan perubahan ekonomi. Penemuan ini turut mencerminkan naratif sastera sebagai alat penting dalam memperkukuh pemahaman terhadap dinamika sosioekonomi semasa di kawasan luar bandar. Hasil kajian ini diharap dapat memberikan perspektif baharu dalam usaha menangani isu kemiskinan dan kesejahteraan sosial dalam masyarakat luar bandar Malaysia.
Communication accommodation strategies in TikTok: A study of bilingual interaction between Indonesian and Russian speakers in @Bagus Istri Shine Rusia
The existence of social media makes the boundaries of time and space disappear. This phenomenon has led to the emergence of many people who are able to master more than one language as tool of communication, known as bilingualism, through language contact. This language contact phenomenon is evident in social media content, particularly on TikTok. Based on the phenomenon of language contact on TikTok, his study aims to explore how bilingual Indonesian-Russian speakers on TikTok employ communication accommodation strategies when interacting with native Indonesian speakers. This makes the study focusing on social media as a platform for language accommodation. This qualitative research applies a way of working that involves three strategic steps, namely collecting data, analysing data by identifying linguistic features using utterance analysis, and presenting the results of data analysis. The data used in this study amounted to 6 (six) videos obtained from the TikTok account @Bagus Istri Shine Rusia. This study concludes that @Bagus Istri Shine Rusia tends to use a communication accommodation strategy in the form of convergence like using English as more prestige language, with occasional use of divergence such as using slangs and non-formal form of the language. This shows that @Bagus Istri Shine Rusia in each video content tries to be similar and the same as the interlocutor and the audience. This research is beneficial to understand how bilinguals accommodate their communication with interlocutors of other languages.
Analisis bibliometrik domain bahasa, sastera dan budaya: Perbandingan makalah berindeks Scopus dengan RENTAS: Jurnal Bahasa, Sastera dan Budaya
Analisis bibliometrik merupakan alat penting dalam penilaian dan pemetaan hasil penyelidikan dan penerbitan teks ilmiah, terutamanya dalam mengenal pasti pola penulisan, metrik petikan, perkembangan bidang tujahan dan impak penerbitan. Dalam aspek penerbitan, dapatan ini berupaya membantu penulis, penilai dan pentadbir jurnal dalam menentukan kerelevanan makalah yang diterbitkan dengan keperluan semasa. Bagi tujuan ini, analisis bibliometrik yang merangkumi tiga domain jurnal RENTAS: Jurnal Bahasa, Sastera dan Budaya, iaitu bahasa, sastera dan budaya dijalankan. Berteraskan statistik penerbitan makalah berindeks Scopus, analisis yang dikemukakan membahaskan dua petunjuk utama bibliometrik, iaitu pemetaan domain kajian dan analisis trend temporal bagi menilai trend penerbitan makalah semasa dan impak penerbitan makalah ketiga-tiga domain. Amnya, dapatan kajian menunjukkan bahawa trend penerbitan RENTAS: Jurnal Bahasa, Sastera dan Budaya adalah seiring dengan perkembangan penerbitan di peringkat antarabangsa, khususnya berasaskan petunjuk jaringan bidang-subbidang dan kata kunci. Makalah ini turut menghuraikan implikasi analisis bibliometrik terhadap dasar penerbitan dan pengurusan jurnal yang lebih sistematik dan saintifik. Penulisan ini diharapkan berupaya menjadi panduan kepada sidang editorial jurnal untuk meningkatkan keterlihatan jurnal, sekali gus membantu merancang penerbitan makalah yang berimpak tinggi.
Transitivity analysis of processes on batik junior high-school student’s narrative texts: Systemic functional linguistics approach
This research focuses on the transitivity analysis of Batik JHS student’s narrative texts. Additionally, this research attempts to analyze whether the students follow the rules for constructing a narrative text. Apart from that, this research also involves an analysis of staging on the student’s narrative texts. The narrative texts used in this research are only those that have orientation, complication, evaluation, and resolution stages, so there are 10 texts in total with 142 data of transitivity. Thus, this research can see the order of the texts and the processes used for connecting one existence to another. This research is descriptive-qualitative research with systemic functional linguistics approach. The data come from the student’s narrative texts while the data themselves are the clauses from each stage of the text. This research uses domain, taxonomic, componential, and cultural theme analysis as what Spradley suggests. The findings show that the process which has the most processes is the complication stage. Also, the process that is exploited by Batik JHS students is a material process. Lastly, this research concludes that students use material processes to connect an existence to another existence in simple clauses. Finally, this research contributes to linguistics research that analyze the outcome of English language teaching in a junior high school.
Masalah penyebutan konsonan dan vokal bahasa Melayu dalam kalangan pelajar Thai: Kajian kes di Universiti Thammasat Bangkok, Thailand
Kajian ini membincangkan masalah sebutan bunyi konsonan dan vokal bahasa Melayu dalam kalangan pelajat Thai. Perbezaan antara konsonan dan vokal bahasa Melayu dan Bahasa Thai mewujudkan kerumitan dalam sebutan pelajar Thai yang mempelajari bahasa Melayu. Bunyi konsonan dan vokal dalam bahasa Thai yang berbeza jauh dengan bahasa Melayu hal ini telah menimbulkan masalah dalam kalangan pelajar Thai dalam menghasilkan vokal lain seperti konsonan /c/ /g/ /h/ /j/ /p/ /r/ /t/ dan masalah sebutan bunyi vokal seperti bunyi vokal /a/ disebut /o/ (bunyi vokal dalam bahasa Melayu dialek Patani) dan bunyi vokal /e/ didapati mereka keliru /e/ e-taling dengan /ə/ e-pepet. Kajian ini bertujuan untuk mengenal pasti masalah penyebutan konsonan dan vokal bahasa Melayu dalam kalangan pelajar Thai yang belajar mata pelajaran Bahasa Melayu (Elementary Bahasa Melayu 1). Kajian ini melibatkan seramai 20 orang pelajar sebagai responden. Jumlah tersebut terdiri daripada 14 orang pelajar bukan Muslim mereka tidak bertutur bahasa dialek Melayu Patani dan tidak pernah belajar bahasa Melayu, 3 orang pelajar Muslim yang tidak boleh bertutur dialek Melayu Patani dan juga 3 orang pelajar Muslim yang bertutur bahasa dialek Melayu Patani. Kajian ini juga meneliti faktor yang menjadi punca kepada masalah tersebut berlaku. Hasil kajian memperlihatkan beberapa masalah penyebutan bahasa Melayu bagi pelajar Thai yang mempelajari bahasa Melayu di Universiti Thammasat iaitu (I) penyebutan mengikut bunyi dialek Melayu Patani dalam kalangan pelajar yang boleh bertutur dialek Melayu Patani (II) kekeliruan penyebutan bunyi vokal /e/ e-taling dengan /ə/ e-pepet oleh pelajar yang bukan Muslim dan pelajar Muslim yang tidak boleh bertutur Dialek Melayu Patani (III) kekeliruan penyebutan konsonan dan vokal yang sama dengan bahasa Inggeris dalam kalangan pelajar yang bukan Muslim (IV) penyebutan secara salah bunyi konsonan yang tidak ada dalam bahasa Thai dan bahasa Inggeris dalam kalangan pelajar yang bukan Muslim dan (V) tidak berkemampuan menyebut konsonan penutup yang tidak terdapat dalam bahasa Thai dan bahasa Inggeris dalam kalangan pelajar yang bukan Muslim. Punca kesalahan penyebutan bunyi konsonal dan vokal bahasa Melayu dalam kalangan pelajar Thai ialah pengaruh dialek Melayu Patani dan pengaruh daripada bahasa asing lain iaitu bahasa Thai, bahasa Inggeris dan bahasa Arab.
Recreating H'Mong ethnic culture through the cinematic perspective: The case of the documentary 'Children of the Mist'
This study examines how the documentary Children of the Mist (2021) represents the material and spiritual culture of the H’mong ethnic group. Material culture includes housing architecture, traditional clothing, and indigo dyeing techniques, while spiritual culture encompasses marriage customs, festivals, religious beliefs, and social practices. Employing content analysis and cross-referencing with ethnographic literature, the study applies Roland Barthes’ semiotic theory and Hans-Georg Gadamer’s hermeneutic approach to assess the authenticity and symbolic meaning of cultural representations in the film. Findings indicate that the film effectively portrays the distinctive cultural characteristics of the H’mong people, illustrating the tensions between tradition and modernity, particularly regarding child marriage and educational aspirations among younger generations. However, certain details in the film diverge from ethnographic records, such as modifications in marriage practices and ceremonial rituals. This study underscores the crucial role of documentary films in preserving and disseminating ethnic cultures, records of reality but as discursive mediums shaping national and ethnic identity in a globalized context. By depicting the material and spiritual culture of indigenous communities, documentaries can enhance public awareness of cultural heritage while serving as educational tools and platforms for cross-cultural dialogue. To optimize this role, the study advocates for close collaboration between filmmakers and ethnographic scholars to ensure accuracy and representational integrity in cinematic portrayals of ethnic cultures.
Pengalaman guru dalam usaha menerapkan elemen kecerdasan pelbagai dalam pengajaran dan pembelajaran (PdP) bahasa Melayu
Pembelajaran berkesan merupakan kunci utama dalam menentukan keberhasilan sesi pengajaran dan pembelajaran (PdP), dan salah satu faktor yang mempengaruhi keberkesanannya ialah melalui gaya belajar murid. Guru yang bertindak sebagai pendorong utama berperanan penting dalam memastikan gaya belajar berkesan dengan mengaplikasikan pendekatan dan teknik yang bersesuaian dengan kecenderungan, kecerdasan dan minat murid. Walau bagaimanapun, penerapan Kecerdasan Pelbagai Howard Gardner dalam sesi pengajaran dan pembelajaran (PdP) dilihat masih tidak diaplikasikan oleh guru secara optimum. Kajian ini bertujuan mengenal pasti elemen kecerdasan pelbagai yang diaplikasikan oleh guru dalam sesi pengajaran dan pembelajaran (PdP) Bahasa Melayu di sebuah sekolah rendah di Perlis. Subjek kajian dipilih menggunakan teknik persampelan bertujuan dengan memilih tiga orang guru Bahasa Melayu. Kajian ini menggunakan pendekatan kualitatif menerusi pemerhatian dan temu bual terhadap subjek kajian dan hasil data yang diperoleh dianalisis secara deskriptif. Dapatan kajian mendapati, elemen kecerdasan pelbagai dalam PdP tidak diterapkan secara optimum oleh subjek kajian. Hasil temu bual mendapati, situasi ini berlaku atas faktor atau halangan tertentu, antaranya ialah, aspek penerimaan latihan profesional, masa, perancangan bahan bantu mengajar dan aktiviti pengajaran, kemahiran guru, dan minat guru. Oleh yang demikian, dengan pelaksanaan kajian ini, diharapkan pihak berkepentingan dapat memainkan peranan yang sewajarnya dalam usaha meningkatkan kesedaran tentang keperluan untuk menerapkan kecerdasan pelbagai secara optimum di dalam bilik darjah, sekali gus menyokong perkembangan holistik murid.
Peningkatan kemahiran terjemahan dan interpretasi dalam pembelajaran bahasa Indonesia dengan menggunakan teknik SDTI
Kemahiran penterjemahan dan tafsiran sangat diperlukan oleh pelajar bahasa asing. Tahap kemahiran ini dapat dinilai melalui terjemahan dan tafsiran yang dihasilkan. Penyampaian yang tepat dan jelas oleh penterjemah dalam bentuk teks atau ucapan lisan sangat penting supaya pembaca atau pendengar dapat menerima mesej dengan berkesan. Teknik SDTI ialah pendekatan baharu yang dapat membantu pelajar meningkatkan kemahiran penterjemahan dan tafsiran. Artikel ini memperkenalkan teknik SDTI, iaitu Semak (Listening), Duplikasi (Shadowing), Terjemahan (Translation) dan Interpretasi (Interpretation) yang diaplikasikan kepada pelajar di Jabatan Tafsiran dan Terjemahan Bahasa Melayu-Indonesia di Hankuk University of Foreign Studies (HUFS). Responden kajian terdiri daripda enam pelajar HUFS yang mengikuti pengajian pada Semester Pertama 2024. Kajian memperlihatkan bahawa teknik SDTI dapat mendidik pelajar untuk menjadi penterjemah yang berkebolehan bagi menghasilkan terjemahan yang baik, tepat, mahir bertutur dan yakin dalam penyampaian mesej.
Penggunaan strategi pembelajaran bahasa berdasarkan kemahiran mendengar dan bertutur bahasa Melayu dalam kalangan pelajar IPT di Selatan Thailand
Kajian ini meneliti strategi pembelajaran bahasa bagi kemahiran mendengar dan bertutur dalam bahasa Melayu dalam kalangan pelajar IPT di Selatan Thailand. Objektif kajian ini adalah untuk mengenal pasti strategi yang digunakan oleh pelajar serta menganalisis keberkesanannya dalam meningkatkan kemahiran berbahasa Melayu. Bagi mencapai objektif yang dinyatakan, kajian ini menerapkan metodologi kuantitatif-deskritptif. Data diperoleh melalui kaedah kajian tinjauan iaitu dengan mengedarkan borang soal selidik kepada 245 pelajar jurusan Pendidikan Bahasa Melayu di dua IPT di wilayah Yala. Data terkumpul dianalisis menggunakan perisian Statistic Package for Science Social (SPSS) versi 23.0 dengan menerusi analisis statistik deskriptif. Hasil kajian menunjukkan bahawa strategi yang paling kerap digunakan oleh informan bagi meningkatkan kemahiran mendengar adalah dengan memberi perhatian dalam kelas dan mendengar perbualan rakan sebaya; manakala bagi kemahiran bertutur pula, strategi yang diterapkan ialah perbualan dalam bahasa Melayu dengan rakan dan di kelas. Kajian juga mendapati bahawa penyertaan pelajar dalam aktiviti luar seperti debat dan pidato masih rendah justeru menyumbang kepada kerendahan tahap penguasaan bahasa Melayu. Sehubungan dengan itu, kajian ini mencadangkan supaya lebih banyak aktiviti luar bilik darjah diperkenalkan bagi memastikan peningkatan dalam penguasaan bahasa Melayu oleh para informan. Selain itu, hasil kajian ini juga berupaya memberikan panduan kepada tenaga pengajar dalam merancang strategi pengajaran yang lebih berkesan.
Penyelesaian konflik dalam naratif epik Iban: Satu kajian terhadap Ensera Ayor
Malaysia bukan sahaja kaya dengan kepelbagaian masyarakat majmuk tetapi juga memiliki warisan kesusasteraan yang unik, merangkumi pelbagai etnik termasuk masyarakat Orang Asli serta etnik di Sabah dan Sarawak. Walaupun Sarawak dan Sabah dipisahkan secara geografi oleh Laut China Selatan daripada Semenanjung Malaysia, hal ini tidak menghalang perkembangan dan penyebaran karya kesusasteraan mereka. Ensera Ayor merupakan salah satu epik klasik yang sangat berharga bagi masyarakat Iban dan terus menjadi rujukan generasi kini. Sebagai sebuah epik, Ensera Ayor menampilkan pelbagai konflik yang diolah dengan penuh kebijaksanaan oleh pengarangnya. Konflik merupakan elemen asas dalam sesebuah karya sastera, namun ia dapat diselesaikan melalui pelbagai kaedah. Oleh itu, makalah ini membincangkan kaedah penyelesaian konflik yang terdapat dalam Ensera Ayor dengan berpandukan pendekatan penyelesaian konflik yang dikemukakan oleh M.d Yadi Said serta Blake dan Mouton. Hasil penelitian mendapati bahawa lima kaedah utama yang digunakan dalam penyelesaian konflik dalam Ensera Ayor ialah pengelakan, persaingan, mempertahankan diri, muslihat, dan penyesuaian diri. Kelima-lima kaedah ini berakar dalam adat serta nilai budaya masyarakat Iban, yang mencerminkan kebijaksanaan dan strategi mereka dalam menangani pertentangan sosial.
Realisme magis dan budaya masyarakat Melayu Nusantara dalam novel Cinta Sang Ratu
Aliran realisme magis wujud dalam karya sastera yang mempunyai gabungan antara dua dunia, iaitu dunia nyata dengan dunia fantasi. Aliran ini memainkan peranan penting dalam dunia sastera kerana memperlihatkan budaya dan adat resam masyarakat di Nusantara melalui cerminan kehidupan yang digambarkan dalam karya sastera. Sehubungan itu, makalah ini berhasrat untuk mengenal pasti tiga prinsip realisme magis Wendy B. Faris (2004), iaitu irreducible elements, merging realms dan disruption of time, space and identity yang terdapat dalam novel Cinta Sang Ratu karya Ramlee Awang Murshid (2007). Selain itu, konteks budaya dan adat resam Melayu Nusantara yang sarat dengan unsur tradisional yang terakam dalam karya ini turut dianalisis menerusi prinsip unsettling doubts. Analisis kandungan diupayakan untuk menganalisis karya berpacukan teori realisme magis. Dapatan kajian menunjukkan bahawa unsur magis seperti unsur sihir, kepercayaan kepada tuhan dan gangguan waktu, yang merupakan antara unsur magis utama, ditonjolkan dalam novel Cinta Sang Ratu. Unsur magis ini memenuhi prinsip teori realisme magis yang telah dikenal pasti. Prinsip realisme magis membuktikan kewujudan gabungan antara dunia nyata dan dunia magis melalui unsur-unsur yang telah dinyatakan. Selain itu, kajian ini juga memberi impak dari sudut pemahaman budaya masyarakat Melayu dari Nusantara, khususnya menerusi kesinambungan budaya seperti aspek Jenglot dan silat antara kedua-dua negara ini yang terdapat dalam Cinta Sang Ratu.